
PATVIRTINTA



Savivaldybės administracijos 


direktoriaus 2015 m. balandžio 22d. 


įsakymu Nr. AT- 381
RAJONO SAVIVALDYBĖS ADMINISTRACIJOS SOCIALINĖS PARAMOS SKYRIAUS VYRESNIOJO SPECIALISTO PAREIGYBĖS APRAŠYMAS

I. PAREIGYBĖS CHARAKTERISTIKA

            
1. Socialinės paramos skyriaus vyresniojo specialisto pareigybė yra karjeros valstybės tarnautojo.

            
2. Pareigybės lygis – A.

            
3. Pareigybės kategorija – 8.

II. PASKIRTIS

             
4. Socialinės paramos skyriaus vyresniojo specialisto pareigybė yra reikalinga organizuoti ir vykdyti socialinės paramos programų, atsižvelgiant į gyventojų poreikius ir esamas sąlygas, išmokų vaikams, valstybinių pensijų bei kitų valstybinių programų įgyvendinimą ir teikti gyventojams informaciją apie vykdomas socialines programas.

III. VEIKLOS SRITIS

             
5. Socialinės paramos užtikrinimas rajono gyventojams, savivaldybės administracijos Paramos teikimo komisijos darbo organizavimas.

IV. SPECIALŪS  REIKALAVIMAI ŠIAS  PAREIGAS EINANČIAM VALSTYBĖS TARNAUTOJUI

             
6. Valstybės tarnautojas, einantis šiais pareigas turi atitikti šiuos reikalavimus:


6.1. turėti socialinių mokslų studijų srities aukštąjį universitetinį arba jam prilygintą išsilavinimą;


6.2. turėti bazinę kompiuterinio raštingumo kvalifikaciją;


6.3. dirbti su programomis MS Word, MS Excel, MS Outlook, Internet Explorer;


6.4. būti susipažinusiam su Lietuvos Respublikos įstatymais, Vyriausybės nutarimais ir kitais teisės aktais reglamentuojančiais valstybinių pašalpų šeimoms, valstybinių pensijų bei kitų socialinės paramos programų įgyvendinimą bei raštvedybos taisykles;

6.5. turėti atitinkamą psichologinį pasirengimą, žinių, bendraujant su socialinės rizikos grupių asmenimis, senais žmonėmis, žmonėmis su negalia, vaikais, bedarbiais ir kt.;

6.6. mokėti rengti savivaldybės tarybos sprendimų, administracijos direktoriaus įsakymų projektus; juos pristatyti atitinkamoms institucijoms.

 V. PAGRINDINĖS ŠIAS PAREIGAS EINANČIO VALSTYBĖS TARNAUTOJO FUNKCIJOS

         
7. Šias pareigas einantis valstybės tarnautojas vykdo šias funkcijas:
             
7.1. organizuoja ir įgyvendina piniginės socialinės paramos išmokų, išmokų vaikams programas Gelgaudiškio, Griškabūdžio, Kudirkos Naumiesčio, Lekėčių, Lukšių, Plokščių, Žvirgždaičių, Sudargo seniūnijose:


7.1.1. priima pirminius dokumentus iš seniūnijų atsakingų darbuotojų, gautų paštu  ar kitokiu būdu piniginei socialinei paramai, išmokoms vaikams gauti;


7.1.2. atlieka dokumentų išankstinę kontrolę, tvirtina kopijas;


7.1.3. nustato asmens teisės į piniginę socialinę paramą, išmoką vaikui, pagrįstumą;


7.1.4. neatitinkant asmeniui Piniginės socialinės paramos, Išmokų vaikams įstatymo nuostatų įstatymo nustatyta tvarka rengia jam atsakymą;


7.1.5. atitinkančių Piniginės socialinės paramos, Išmokų vaikams įstatymų nuostatas asmenų duomenis suveda į kompiuterį, paskaičiuoja paramos dydį, išduoda pažymą;


7.1.6. priima sprendimą dėl piniginės socialinės paramos, išmokos vaikui skyrimo asmeniui;


7.1.7. rengia piniginės socialinės paramos, išmokų vaikams žiniaraščius, juos spausdina, pasirašo;


7.1.8. iki einamo mėnesio 4 d. žiniaraščius pateikia savivaldybės administracijos Centralizuotos buhalterijos skyriaus specialistei, atsakingai už šią sritį.

           
7.2. organizuoja savivaldybės administracijos Paramos teikimo komisijos darbą: komisijos narių sukvietimą, posėdžių protokolavimą, sprendimų rengimą;
           
7.3. užsako buities tyrimo aktus, esant reikalui, tikrina buitį;

           
7.4. tiria gyventojų skundus, rengia atsakymus į gaunamus raštus;

           
7.5. rengia savivaldybės tarybos sprendimų, mero potvarkių, administracijos direktoriaus įsakymų projektus, nesant vedėjui juos atstovauja posėdžių metu;

7.6. atstovauja skyrių renginių, pasitarimų, konferencijų metu;

7.7. kontroliuoja socialinių išmokų ir kompensacijų lėšų panaudojimo teisingumą;

7.8. atstovauja  asmenų interesus teismuose, kitose institucijose pagal skyriaus kompetenciją;

7.9. vykdo kitus savivaldybės administracijos Socialinės paramos skyriaus vedėjo nurodymus ;

7.10. esant reikalui aptarnauja kitiems Skyriaus darbuotojams priskirtas seniūnijas, kad užtikrinti nepertraukiamą Skyriaus veiklą;


7.11. atlieka kitas pareigybės aprašyme nenumatytas nenuolatinio pobūdžio funkcijas.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS


8. Šias pareigas einantis valstybės tarnautojas tiesiogiai pavaldus skyriaus vedėjui.
_________________________________
Susipažinau 
2015 -    
D:\dokumentai\2015\isakymai\pareigybes\pareigyb_socparam.doc

